CELEX: 62009CN0065
Language: mt
Date: 2009-02-16 00:00:00
Title: Kawża C-65/09: Talba għal deċiżjoni preliminari mressqa mill-Bundesgerichtshof (il-Ġermanja) fis- 16 ta’ Frar 2009 – Gebr. Weber GmbH vs Jürgen Wittmer

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/17
            
         Talba għal deċiżjoni preliminari mressqa mill-Bundesgerichtshof (il-Ġermanja) fis-16 ta’ Frar 2009 – Gebr. Weber GmbH vs Jürgen Wittmer
   (Kawża C-65/09)
   2009/C 90/26
   Lingwa tal-kawża: Il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Gebr. Weber GmbH.
   
      Konvenut: Jürgen Wittmer
   
      Domandi preliminari
   
   
               1)
            
            
               Id-dispożizzjonijiet tal-ewwel u t-tieni paragrafi tal-Artikolu 3(3) tad-Direttiva 1999/44/KE tal-Parlament Ewropew u tal-Kunsill, tal-25 ta’ Mejju 1999, dwar ċerti aspetti tal-bejgħ ta’ oġġetti tal-konsum u garanziji assoċjati magħhom, għandhom jiġu interpretati fis-sens li jipprekludu dispożizzjoni leġiżlattiva nazzjonali li tipprovdi li fil-każ ta’ kunsinna ta’ oġġett mhux konformi mal-kuntratt, il-bejjiegħ jista’ jirrifjuta t-tip ta’ kumpens mitlub mill-konsumatur, b’mod partikolari, meta dan jinvolvi spejjeż li, meta mqabbla mal-importanza tan-nuqqas ta’ konformità u mal-valur li kien ikollu l-oġġett kieku kien konformi, mhumiex raġonevoli (kompletament spoporzjonati)?
            
         
               2)
            
            
               Fil-każ li r-risposta li tingħata għall-ewwel domanda tkun fl-affermattiv, id-dispożizzjonijiet tat-tielet paragrafu tal-Artikolu 3(2) u (3) tad-direttiva msemmija iktar ’il fuq għandhom jiġu interpretati fis-sens li l-bejjiegħ li jqiegħed l-oġġett f’konformità permezz ta’ sostituzzjoni għandu jbati l-ispejjeż tat-tneħħija tal-oġġett mhux konformi mill-post li fih ġie stallat mill-konsumatur skont in-natura u l-użu tal-oġġett?